Kabriolet

Kabriolet je bilo koji osobni automobil s metalnim ili platnenim krovom, kojeg je po potrebi moguće električnim ili ručnim putem sklopiti iza putničke kabine ili u prtljažnik. 

Međutim, za neke vrste kabrioleta često se koriste i posebni nazivi, pa se tako sportski kabriolet s dva sjedala naziva roadster, spider ili spyder. Moderni kabriolet s dvodijelnim električno sklopivim metalnim krovom naziva se i coupé-cabriolet ili skraćeno CC, budući da s podignutim krovom ima oblik coupéa.

Postoji i vrsta polukabrioleta pod nazivom targa, a radi se o sportskom coupéu s dva sjedala i jednodijelnim metalnim krovom, kojeg je po potrebi moguće maknuti ručnim putem. Kao primjer targe može se navesti Chevrolet Corvette u coupé verziji.

 Reference 

 Vanjski linkovi 

Kategorija:Automobili